য়োর এক্সিলেন্সী,
প্রধান মন্ত্রী শের বহাদুর দেওবাজী,
ইকাই খুম্নরবা দেলিগেৎশিং,
মেদিয়াগী মরুপশিং,
খুরুমজরি!
ভারত্তা প্রধান মন্ত্রী দেওবাজীবু তরাম্না ওকচবা ফংজবা অসি য়াম্না নুংঙাইবা পোকচৈ। ঙসি ভারতকী চহি হৌবা নুমিৎ অমসুং নবরাত্রিগী য়াইফরবা থৌরম অসিদা দেওবাজীনা থুংলখি। ঐহাক্না মঙোন্দা অমসুং ভারতকী অমদি নেপালগী প্রজা পুম্নমক্তা য়াইফরবা নবরাত্রিগী য়াইফ পাউজেল পীজরি।
দেওবাজী অসি ভারতকী অরিবা মরুপ অমনি। মসি ভারতনা প্রধান মন্ত্রী ওিনা ভারত্তা লাকপা মঙারকশুবনি। দেওবাজীনা ভারত-নেপালগী মরী ফগৎহনবদা মরু ওইবা থৌদাং অমা লৌখি।
মরুপশিং,
ভারত অমসুং নেপালগী মরুপ ওইবগী মরী, ঐখোয়গী মীয়ামগী মরক্তা লৈনরিবা মরীশিং, অসিগুম্বা খুদম অসি মালেমগী অতোপ্পা মফম অমা হেক্তদা থেংনরোই। ঐখোয়গী সভ্যতা, ঐখোয়গী সংস্কৃতি, ঐখোয়গী একচেঞ্জশিংগী মরীশিং; অসি অরিবা মতমদগী হৌদুনা লাকখি। নীংশিংবা থোক্ত্রবা মতমদগী হৌদুনা ঐখোয়না অমনা অমগী অৱা-নুংঙাইদা শরুক য়ামিন্নদুনা লাকখি। ঐখোয়গী পার্তনরশিপ অসিগী য়ুম্ফম অসি ঐখোয়গী মীয়ামগী মরক্তা লৈনরিবা মরী অমসুং মখোয়গী মরক্তা তৌরিবা একচেঞ্জশিং অসিনি। মসিনা মরীশিং অসিদা থৌনা হাপখি অমসুং মখোয়বু চেৎশিনহনখি।
নেপালগী ওইনা ভারতকী পোলিসীশিং অমসুং মাগী খোঙথাংশিং অসি মসিগী ৱাখল্লোন অসিনা ইথিল পীখি। ভারতনা শান্তি লৈবা, খুমাং চাউশিনবা অমসুং নেপালগী চাউখৎ-থৌরাংগী খোঙচৎতা অচেৎপা পার্তনর অমা ওইদুনা লাকখি অমসুং অদুমক ওইদুনা লৈখিগনি।
মরুপশিং,
ঙসি দেওবাজী অমসুং ঐহাক্না হীরমশিং অসিদা অমসুং অতোপ্পা মরু ওইবা হীরমশিংদা মাইপাক্না ৱারী শাবা ঙমখি। ঐখোয়গী কোওপরেসনগী তোঙান-তোঙানবা হীরমশিংগী মতাংদা ঐখোয়না খন্নখি, তোঙান-তোঙানবা প্রোজেক্তশিংগী খোঙজেল য়েংশিনখি অমসুং তুংলমচৎকীদমক রোদমেপ অমা খন্নখি।
ঐখোয় অনিমক্না পাৱর সেক্তরদা লৈরিবা কোওপরেসনগী খুদোংচাবশিং মপুং ফানা লৌনবা য়ান্নখি। ঐখোয়গী পাৱর কোর্পোরেসনগী জোইন্ত বিজন স্তেৎমেন্ত অসিনা তুংলমচৎতা চুংশিন্ননবগী ব্ল্যুপ্রিন্ত অমা ওইরগনি। ঐখোয়না পঞ্চেশ্বর প্রোজেক্ত অসি খোঙজেল য়াংনা খুমাং চাউশিনহনবা মরু ওই হায়না ফোঙদোকখি। প্রোজেক্ত অসিনা রিজন অসিগী চাউখৎ-থৌরাংদা গেম চেঞ্জর অমা ওইরগনি। ঐখোয়না নেপালগী হাইদ্রো পাৱর দিবেলপমেন্ত প্লানশিংদা ভারতকী কম্পনীশিংনা হেন্না শরুক য়াবা হায়নসু য়ান্নখি। নেপালনা মাগী সরপ্লস পাৱর ভারত্তা এক্সপোর্ত তৌরক্লিবা অসি নুংঙাইবা ৱাফম অমনি। মসিনা নেপালগী শেন্মৎলোন খুমাং চাউশিনহনবদা শরুক তমগনি। নেপালদগী পাৱর ইম্পোর্ত তৌনবগী প্রপোজেল কয়া অমা অয়াবা পীখ্রে হায়না পাউদমবা ফংজবদা ঐহাক্না নুংঙাইবা পোকই।
নেপালনা ইন্তর্নেস্নেল সোলর এলাইন্সকী মেম্বর অমা ওইরকপদা নুংঙাইবা পোকই। মসিনা ঐখোয়গী লমদমদা সস্তেনেবল, এফোর্দেবল অমসুং ক্লিন ইনর্কী প্রোমো* তৌরগনি।
মরুপশিং,
প্রধান মন্ত্রী দেওবাজী অমসুং ঐহাক্না হীরম পুম্নমক্তা ত্রেদ অমসুং ক্রোস বোর্দর কন্নেক্তিবিতীগী থৌশিকশিংদা হেন্না মীৎয়েং চংবদা য়ান্নখি। জয়ানগর-কুর্থা রেল লাইনশিং লৈহল্লকপা অসি মসিগী শরুক অমনি। অসিগুম্বা স্কিমশিংনা লৈবাক অনিগী মরক্তা লৈরিবা মীওইশিংগী মরক্তা অপনবা লৈতবা, হেজল-ফ্রী একচেঞ্জতা চাউনা শরুক তম্লগনি।
নেপালদা রুপে কার্দ চৎনহনবা অসিনা ঐখোয়গী ফাইনান্সিএল কন্নেক্তিবিতীদা অনৌবা পন্দুপ অমা হাপচিল্লগনি। নেপাল পুলিস একাদেমী, নেপালগঞ্জতা লৈবা ইন্তিগ্রেতেদ চেক পোস্ত অমসুং রামায়ন সর্কিধ অসিগুম্বা অতোপ্পা প্রোজেক্তশিংনা লৈবাক অনি অসি নকশিন্নহল্লগনি।
মরুপশিং,
ঐখোয়না ঙসি পামদবা থৌদোক কয়াদা লান্নশীজিন্নরিবা ভারত অমসুং নেপালগী ওপন বোর্দরশিংগী ঈরমদা খন্নখি। ঐখোয়গী দিফেন্স অমসুং সেক্যুরিতী ইন্সতিত্যুসনশিংগী মরক্তা অচেৎপা কোওপরেসন পীনবা ঙম্নবসু ফোঙদোক্নখি। ঐখোয়না ঙসি ৱারী শারিবা অসিনা ভারত-নেপালগী তুংলমচৎকী মরীশিংগীদমক অচৌবা পান্দমশিং থম্বদা মতেং পাংগনি।
দেওবাজী,
হয়েং অদোম্না কাশীদা লাক্কনি। নেপাল অমসুং বনারসকী ওইবা চহিচা কয়াগী মরী অমা লৈনৈ। কাশীগী অনৌবা শকলোন অসি উবদা অদোম শোইদনা ঙক্কনি। অমুক্কা হন্না ঐহাক্না অদোমবু অমসুং অদোমগী দেলিগেসনবু ভারত্তা তরাম্না ওকচরি।
হন্না-হন্না থাগৎচরি!
भारत और नेपाल की दोस्ती, हमारे लोगों के आपसी सम्बन्ध, ऐसी मिसाल विश्व में कहीं और देखने को नहीं मिलती।— PMO India (@PMOIndia) April 2, 2022
हमारी सभ्यता, हमारी संस्कृति, हमारे आदान-प्रदान के धागे, प्राचीन काल से जुड़े हुए हैं।
अनादिकाल से हम एक-दूसरे के सुख-दुःख के साथी रहे हैं: PM @narendramodi
हमने भारतीय कंपनियों द्वारा नेपाल के hydropower development योजनाओं में और अधिक भागीदारी के विषय पर भी सहमती व्यक्त की।— PMO India (@PMOIndia) April 2, 2022
यह प्रसन्नता का विषय है कि नेपाल अपनी surplus power भारत को निर्यात कर रहा है। इसका नेपाल की आर्थिक प्रगति में अच्छा योगदान रहेगा: PM @narendramodi
हमारा Joint Vision Statement on Power Cooperation भविष्य में सहयोग का ब्लूप्रिंट साबित होगा।— PMO India (@PMOIndia) April 2, 2022
हमने पंचेश्वर परियोजना में तेज़ गति से आगे बढ़ने के महत्व पर जोर दिया। यह project इस क्षेत्र के विकास के लिए एक game changer सिद्ध होगा: PM @narendramodi
मुझे इस बात की विशेष प्रसन्नता है कि नेपाल International Solar Alliance का सदस्य बन गया है।— PMO India (@PMOIndia) April 2, 2022
इससे हमारे क्षेत्र में sustainable, affordable और clean energy को बढ़ावा मिलेगा: PM @narendramodi
नेपाल में RuPay कार्ड की शुरुआत हमारी financial connectivity में एक नया अध्याय जोड़ेगी।— PMO India (@PMOIndia) April 2, 2022
अन्य projects जैसे Nepal Police Academy, नेपालगंज में Integrated Check Post, रामायण सर्किट आदि भी दोनों देशों को और करीब लाएंगे: PM @narendramodi
PM देउबा जी और मैंने व्यापार और सभी प्रकार से cross-border connectivity initiatives को प्राथमिकता देने पर भी सहमती जताई।— PMO India (@PMOIndia) April 2, 2022
जयनगर-कुर्था रेल लाइन की शुरुआत इसी का एक भाग है।
दोनों देशों के लोगों के बीच सुगम, बाधारहित आदान-प्रदान के लिए ऐसी योजनायें बेहतरीन योगदान देंगी: PM
mni_Beng ben_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng ben_Beng mni_Beng mni_Beng hin_Deva hin_Deva hin_Deva hin_Deva hin_Deva eng_Latn hin_Deva awa_Deva hin_Deva awa_Deva hin_Deva hin_Deva awa_Deva hin_Deva